I dag faldt der dom i en de allerværste sager om vanrøgt og mishandling af hunde i Danmark.

Retten ved Randers gav den tiltalte et års betinget fængsel for brud på Dyreværnsloven og mister retten til at have med dyr at gøre de næste ti år. Ved strafudmålingen lagde dommeren vægt på kvindes høje alder, som havde indflydelse på straffen.

Kvindes forsvarer, Ole Bukhave, er tilfreds med dommen og er blevet enig med sin klient om ikke at anke.

- Det vigtigste for mig var, at hun fik en betinget dom, men jeg synes, den udmålte straf på et år måske var i overkanten, siger han.

Læs også : DF om sag med vanrøgtede hunde: Den dom kan vi ikke leve med

Hos anklager fra Østjylland Politi, Marianne Birch, er man glade for, at kvinder er blevet dømt efter anklageskriftet, men overvejer at gå videre til Landsretten.

- Jeg vil overveje, om straffen skal ankes, men har noteret mig, at retten lægger vægt på kvindens alder og helbred, siger hun.